text: Ledelse holder møde med asylansøgere efter protester
  29 februar 2016 kl. 17.48
  Asylansøgerne har givet asylcentret i Haderslev et ultimatum. De skal ude af teltlejrene, ellers fortsætter de demonstrationerne. 
  Asylansøgerne på asylcentret ved beredskabscentret på Vilstrupvej i Haderslev fortsætter deres protester. Beboerne protesterer over forholdene i teltlejren, og før weekenden demonstrerede de deres utilfreds med forholdene i lejren ved at lægge sig på vejen ude foran centeret.
  Mandag stillede asylansøgerne så et ultimatum. De vil ud af teltlejrene, ellers forsætter de demonstrationerne. Medarbejdere på asylcentret mødtes derfor med asylansøgerne til et timelangt møde tidligere på dagen.
  - Vi har forsøgt at snakke med beboerne. Det er vigtigt at tage sig tid til det og forklare dem, hvordan situationen er, så vi er sikre på de forstår, hvorfor forholdene er, som de er. Og det er ikke altid de gør det, men det kan man godt få dem forklaret, siger Rikke Ørnberg, der er afdelingsleder ved Jammerbugt Asylafdeling, der driver asylcentret i Haderslev.
  TV SYD følger sagen.
  